Document ID: 32014R1275

TARYBOS ĮGYVENDINIMO REGLAMENTAS (ES) Nr. 1275/2014
2014 m. gruodžio 1 d.
kuriuo įgyvendinamos Reglamento (EB) Nr. 1183/2005, nustatančio tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai, 9 straipsnio 1 ir 4 dalys
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo,
atsižvelgdama į 2005 m. liepos 18 d. Tarybos reglamentą (EB) Nr. 1183/2005, nustatantį tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai (1), ypač į jo 9 straipsnio 1 ir 4 dalis,
kadangi:
(1)
2005 m. liepos 18 d. Taryba priėmė Reglamentą (ES) Nr. 1183/2005;
(2)
2013 m. balandžio 12 d. Saugumo Tarybos komitetas, įsteigtas pagal Jungtinių Tautų Saugumo Tarybos rezoliuciją 1533 (2004) dėl Kongo Demokratinės Respublikos (toliau - Saugumo Tarybos komitetas), atnaujino ir iš dalies pakeitė asmenų ir subjektų, kuriems taikomos ribojamosios priemonės, sąrašą;
(3)
2014 m. birželio 30 d. Saugumo Tarybos komitetas papildė asmenų ir subjektų, kuriems taikomos ribojamosios priemonės, sąrašą vienu subjektu;
(4)
2014 m. spalio 31 d. Saugumo Tarybos komitetas paskelbė naują konsoliduotą asmenų ir subjektų, kuriems taikomos ribojamosios priemonės, sąrašą;
(5)
todėl Reglamento (EB) Nr. 1183/2005 I priedas turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1183/2005 I priedas pakeičiamas šio reglamento priedu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. gruodžio 1 d.

Labels: 18
5